**Mestna občina Novo mesto, Seidlova cesta 1, 8000 Novo mesto,**

ki jo zastopa: župan mag. Gregor Macedoni,

matična številka: 5883288000,

ID za DDV: SI48768111,

transakcijski račun: SI56 0110 0010 0008 585, odprt pri UJP Novo mesto,

(v nadaljevanju: **naročnik**)

in

**Krajevna skupnost Majde Šilc, Ragovska ulica 7A, 8000 Novo mesto**

ki jo zastopa: mag. Adolf Zupan, predsednik,

matična številka: 5062560000,

ID za DDV: SI 15186474,

transakcijski račun: SI56 0110 0600 8347 164, odprt pri UJP Novo mesto,

(v nadaljevanju: **soinvestitor**)

ter

**Podjetje**

ki jo zastopa: ,

matična številka: ,

ID za DDV: ,

transakcijski račun: ,

(v nadaljevanju: **izvajalec**)

sklepajo naslednjo

**POGODBO, št. 4113-0009/2023**

**za »UREDITEV ULICE MARJANA KOZINE«**

**I. UVODNA DOLOČBA**

1. člen

Pogodbeni stranki uvodoma ugotavljata:

* da je naročnik v skladu s Pravilnikom o finančnem poslovanju Mestne občine Novo mesto, št. 007-0001/2023 z dne 10. 1. 2023, kot najugodnejšega ponudnika za izvedbo predmetnega javnega naročila izbral zgoraj navedenega izvajalca,
* da naročnik s to pogodbo naroča izvedbo ureditve Ulice Marjana Kozine,
* ,
* da ima naročnik v skladu z Odlokom o proračunu Mestne občine Novo mesto za leto 2023 (št. 12/2022 in 13/2023) za investicijo zagotovljena sredstva za 70% vrednosti investicije na proračunski postavki 22016001 - Projekti KS;
* da ima soinvestitor za investicijo v letu 2023 zagotovljena lastna sredstva za 30% vrednosti investicije na proračunski postavki 22018014 - Redno delovanje KS Majde Šilc;

**II. PREDMET POGODBE**

1. člen

S to pogodbo naročnik odda, izvajalec pa prevzame izvedbo ureditve Ulice Marjana Kozine od Ragovske ulice na severu do razcepa z javno potjo na jugu v skupni dolžini 700 m,skladno s popisom del.

Dela je potrebno izvesti v skladu s razpisno dokumentacijo, z vsemi prilogami, spremembami in dopolnitvami ter dodatnimi pojasnili naročnika.

Pri izvedbi investicije mora izvajalec predvideti in izvesti vse potrebne ukrepe za varnost na gradbišču, ukrepe za čim bolj nemoten potek le-te, zagotoviti varnost delavcev in mimoidočih ter varnost in stabilnost ostalih podzemnih objektov (povezovalne kanalizacije).

1. člen

(Priloge k pogodbi)

Dela iz 2. člena te pogodbe se izvajalec zaveže opraviti na osnovi te pogodbe in naslednjih dokumentov:

1. povabila k oddaji ponudbe z vsemi prilogami,
2. popisa del,
3. projektne dokumentacije IZN – ureditev Ulice Marjana Kozine od Ragovske ulice na severu do razcepa z javno potjo na jugu v skupni dolžini 700 m, izdelovalec Parter, Petra Krištof s.p., št. 66/2022, december 2022,
4. ponudbe izvajalca št. \_\_\_\_\_\_\_\_ z dne \_\_\_\_\_\_\_\_\_\_\_ (v nadaljnjem besedilu: ponudba),
5. garancijskih dokumentov,
6. terminskega in finančnega plana,
7. načrta organizacije gradbišča, načrta ukrepov za varno delo.

V prejšnjem odstavku navedeni dokumenti so priloga k tej pogodbi. Dokumente je treba razumeti tako, da se le-ti vzajemno razlagajo. Za namene tolmačenja je prioriteta dokumentov po zgornjem vrstnem redu.

**II. POGODBENA VREDNOST IN NAČIN PLAČILA**

1. člen

(Vrednost pogodbe)

Skupna vrednost pogodbenih del iz 2. člena te pogodbe znaša:

|  |  |  |
| --- | --- | --- |
| Osnovna cena brez DDV: |  | EUR |
| DDV 22 % : |  | EUR |
| Cena z DDV: |  | EUR |
|  |  |  |

z besedo cena z DDV v EUR:.

Pogodba se sklepa po načelu »cena za enoto«, to je po sistemu fiksnih in nespremenljivih cen po enoti in dejansko vgrajenih količin in izmer.

Pogodbena cena se obračuna na podlagi dejansko izvedenih del in količin po enoti mere, na podlagi cen, opredeljenih v ponudbi izvajalca. V ceno so vključene naslednje postavke:

* vsa pripravljalna dela, gradbena dela, obrtniška dela, inštalacijska dela, zaključna dela,
* dobava vsega potrebnega materiala in opreme, vsi transporti in vsa ostala dela vezana na izvedbo investicije,
* nakladanje in transport rušenega materiala v stalno deponijo z upoštevanjem vseh potrebnih deponijskih taks,
* organizacija gradbišča skladno z varnostnim načrtom,
* pridobitev in ureditev vseh začasnih deponij gradbišča kot posledica organizacije gradbišča,
* postavke iz splošnih opisov v popisih del.

Cene na enoto za pogodbena in morebitna več dela, nepredvidena in dodatna dela so fiksne do konca gradnje, z upoštevanim davkom po veljavni zakonodaji. Izvajalec in naročnik se sporazumeta, da izvajalec ni upravičen do podražitev niti v smislu 655. člena Obligacijskega zakonika.

1. člen

(Obračun del)

Opravljena dela se obračunavajo mesečno. Izvajalec izstavlja začasne mesečne situacije na osnovi dejansko opravljenih del, potrjenih s strani nadzornega organa.

Osnova za izdelavo posameznih situacij je s strani nadzornega organa pregledana in podpisana Knjiga obračunskih izmer in gradbeni dnevnik, ki zajema izvedena gradbena dela.

Izvajalec predloži naročniku in soinvestitorju mesečni situaciji, potrjeni s strani nadzornega organa, v elektronski obliki skupaj z vsemi prilogami do desetega dne v mesecu za pretekli mesec. Vsaki situaciji mora biti predloženo mesečno poročilo o napredku del s slikovnim gradivom. En originalni izvod mora dostaviti naročniku in soinvestitorju v tiskani obliki.

Končno obračunsko situacijo bo izvajalec predložil izbranemu nadzornemu organu v potrditev v roku 10 dni po uspešno opravljenem pregledu del brez pripomb in zadržkov.

Natančen način protokola v zvezi z vsebino situacije in načinom izstavljanja računa naročniku in soinvestitorju bo naročnik določil ob uvedbi izvajalca v delo.

1. člen

(Zavrnitev spornega dela situacije)

Nadzorna služba in naročnik imata pravico mesečno situacijo deloma ali v celoti zavrniti v roku 15 dni od njenega prejema.

Za sporni del situacije je izvajalec dolžan po delni zavrnitvi računa naročniku izstaviti dobropis, kar je pogoj za plačilo nespornega dela računa s strani naročnika.

Nesporni del situacije je naročnik dolžan plačati v roku za plačilo, določenem v tej pogodbi.

V primeru zavrnitve celotnega računa je dolžan izvajalec v 5 dneh po njegovi zavrnitvi izstaviti nov račun oziroma situacijo.

1. člen

(Rok za plačilo mesečne situacije)

Naročnik je dolžan izvajalcu plačati nesporni del s strani nadzora potrjenih mesečnih situacij v 30 (tridesetih) dneh od uradnega prejema pravilno izstavljenega e- računa.

1. člen

(Rok za plačilo končnega obračuna)

Naročnik je dolžan izvajalcu plačati s strani Komisije za prevzem in obračun del (v nadaljnjem besedilu: Komisija) potrjeno končno situacijo oz. končni obračun v 30 (tridesetih) dneh od uradnega prejema pravilno izstavljenega e-računa.

**III. DINAMIKA IZVAJANJA DEL**

1. člen

(Uvedba v delo)

Naročnik je dolžan izvajalca uvesti v delo v roku 10 dni po uveljavitvi te pogodbe. Izvajalec je dolžan z deli na terenu pričeti v roku 10 dni po uvedbi v delo. Rok za uvedbo v delo in rok za pričetek del se lahko sporazumno odložita v primeru izrednih in utemeljenih dogodkov.

V roku 5 dni po uvedbi v delo je izvajalec dolžan opozoriti naročnika na morebitne nejasnosti ali pomanjkljivosti v tehnični in projektni dokumentaciji, sicer se šteje, da dokumentacija zadostuje za kvalitetno izvedbo del po tej pogodbi.

V roku 7 dni po uvedbi v delo je izvajalec dolžan izdelati in predložiti v pregled in potrditev naročniku podroben terminski in finančni plan, načrt organizacije gradbišča, načrt ukrepov za varno delo ter seznam odgovornega osebja. Terminski in finančni plan sta veljavna, ko ju potrdi naročnik.

1. člen

(Rok za dokončanje del)

Izvajalec je dolžan z gradbenimi deli (vključno s predajo vse dokumentacije) zaključiti v roku **60 dni** **od uvedbe v delo**.

V primeru prekoračitve roka za dokončanje del po krivdi izvajalca, izvajalec s podpisom te pogodbe materialno odgovarja naročniku za vso škodo, ki naročniku nastane, zlasti pa krije vse stroške nadzora, in ostale stroške in škodo, ki naročniku nastanejo zaradi prekoračitve roka za dokončanje del.

1. člen

(Podaljšanje roka za dokončanje del)

V primeru nastopa okoliščin, ki jih ob sklenitvi pogodbe ni bilo možno predvideti in lahko vplivajo na dinamiko izvajanja gradbenih del, je izvajalec o tem dolžan nemudoma obvestiti naročnika in nadzorno službo. V primeru, da so takšne okoliščine izredne in utemeljene, lahko naročnik in izvajalec sporazumno s pisnim aneksom podaljšata rok za dokončanje del.

Predstavnik naročnika in izvajalca z vpisom v gradbeni dnevnik lahko prekineta dela za dogovorjeni čas. S tem vpisom se mora strinjati predstavnik naročnika, v nasprotnem primeru sta vpis in prekinitev del neveljavna. V času prekinitve mora izvajalec poskrbeti, da se zaradi prekinitve del ne povzroča materialna škoda na objektih, ki so predmet te pogodbe. V primeru takšne prekinitve del izvajalec nima pravice do povišanja cen oziroma drugega finančnega nadomestila.

1. člen

(Obvestilo o dokončanju del)

Izvajalec je dolžan o zaključku vseh del naročnika pisno obvestiti in mu skupaj z obvestilom predložiti vso potrebno projektno in tehnično dokumentacijo za izvedbo sprejema in izročitve izvedenih del - kakovostnega in kvalitativnega pregleda.

Šteje se, da je naročnik obveščen o dokončanju del z dnem prejema obvestila z zahtevanimi prilogami.

1. člen

(Sprejem in izročitev izvedenih del - kakovostni in kvantitativni pregled)

Po prejemu vse potrebne tehnične in druge dokumentacije ter obvestila, da je gradnja končana, Komisija), sestavljena iz predstavnikov pogodbenih strank in nadzora, v roku 7 delovnih dni izvede kakovostni in kvantitativni pregled, o katerem sestavi zapisnik.

V kolikor Komisija ugotovi, da dela niso dokončana, predstavnik naročnika sprejem zavrne. V primeru, da Komisija ugotovi zgolj manjše nepravilnosti oz. pomanjkljivosti, se sprejem in izročitev del lahko po odločitvi predstavnika naročnika izvedeta, izvajalcu pa predstavnik naročnika postavi rok za odpravo nepravilnosti oz. pomanjkljivosti in uveljavlja druge zahtevke iz naslova jamstev in garancij za dobro izvedbo.

Če naročnik ugotovi, da mora izvajalec določena dela dokončati, popraviti ali jih takoj ponovno izvesti, pa tega ne stori v roku, ki mu ga določi naročnik, sme naročnik dela naročiti drugemu izvajalcu, ki jih le-ta izvede na izvajalčeve stroške. Naročnik v takem primeru zaračuna izvajalcu po tej pogodbi 5% pribitek za kritje svojih režijskih stroškov. V kolikor bi bile ugotovljene pri delih ali izdelkih izvajalca take pomanjkljivosti, ki jih ni mogoče popraviti oziroma odstraniti ali bi bila odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma nove proizvode ali pa, da sorazmerno zniža vrednost teh del ali izdelkov kot odbitek pri kvaliteti. Ne glede na izbiro pa ima pravico zahtevati povračilo vse škode, ki mu zaradi tega nastane.

Po uspešno opravljenem kakovostnem in kvantitativnem pregledu in prevzemu del se štejejo dela po tej pogodbi za zaključena in končna primopredaja je s tem uspešno opravljena.

Začetek uporabe katerega koli dela objekta ne šteje kot opravljen sprejem in izročitev.

1. člen

(Končni obračun)

Po uspešni končni primopredaji izvajalec naročniku v elektronski obliki izstavi končni obračun, ki mora vsebovati naslednje elemente:

* vrednost izvedenih del,
* do sedaj izvršena plačila izvajalcu,
* končni znesek, katerega mora izvajalec še dobiti ali vrniti glede na nesporni del obračuna,
* podatek o zahtevi o plačilu pogodbene kazni ali kakršnekoli povzročene škode eni od strank,
* podatke o zadevah o katerih ni bilo soglasja.

Komisija pregleda in potrdi končni obračun v roku 15 dni od prejema.

Plačilo končnega obračuna se izvede na način in v rokih, določenih s to pogodbo.

**IV. OBVEZNOSTI POGODBENIH STRANK**

1. člen

(Obveznosti naročnika)

Naročnik se zavezuje, da bo:

* po podpisu pogodbe izvajalca uvedel v delo in mu predal celotno dokumentacijo, s katero razpolaga;
* tekoče obveščal izvajalca o vseh spremembah in na novo nastalih situacijah, ki bi lahko imele vpliv na izvršitev prevzetih del;
* izvajal svoje plačilne obveze, kot izhajajo iz te pogodbe.

1. člen

(Obveznosti izvajalca)

Izvajalec se zaveže, da bo:

* opravil prevzeta dela kvalitetno in skladno z veljavnimi predpisi, normativi ter standardi, ki urejajo izvajanje tovrstnih del,
* izvedel vsa dela v skladu s terminskim in finančnim planom,
* na lastne stroške pravočasno priskrbel vsa potrebna dovoljenja za potrebne prometne zapore cest in izvedel zapore v skladu s predpisi in navodili naročnika;
* na lastne stroške in pravočasno priskrbel vsa potrebna dovoljenja za trajno deponijo materiala v skladu z veljavnimi predpisi, ter na lastne stroške poskrbel za ureditev varnosti, organizacijo in ustrezno označitev in zaščito gradbišča,
* v skladu z veljavno Uredbo o ravnanju z odpadki, ki nastanejo pri gradbenih delih, ki veljajo za tovrstne gradnje, upošteval in predložil naročniku vse potrebne dokaze o hranjenju, prevzemu in oddaji gradbenih odpadkov pooblaščenemu zbiralcu gradbenih odpadkov, ter prevzel vse morebitne posledice zaradi neupoštevanja teh predpisov,
* vodil evidenco o vrsti in količini gradbenih odpadkov, ter načinu njihovega deponiranja, ki jo bo mesečno, skupaj z obračunom dostavljal naročniku, po zaključku gradnje pa bo dostavil dokazila, da so bili ti odpadki deponirani na ustrezne deponije,
* med izvajanjem gradbenih del omogočil nemotene dostope do ostalih objektov ter omogočal normalno funkcioniranje ostalih dejavnosti v okolici gradbišča,
* vodil gradbeni dnevnik o izvedenih delih v skladu s Pravilnikom o gradbiščih. Podpisati ju morata tekoče odgovorni vodja del in odgovorni nadzornik naročnika oz. pooblaščeni predstavnik pooblaščenca; gradbeni dnevnik se vodi v dvojniku, originalni izvod ostane naročniku, kopija pa izvajalcu,
* pisno opozoril naročnika in nadzorno službo o vseh nepredvidenih okoliščinah, ki bi imele za posledico drugačen način izvedbe ali povečanje količin in pogodbenih rokov in mu v primeru dodatnih del dostavil tudi predračun teh del. Dodatnih del izvajalec ne sme začeti izvajati brez predhodnega soglasja naročnika,
* ravnal po predpisih o varstvu pri delu, ki veljajo za tovrstne načine gradnje v skladu z Zakonom o varnosti in zdravju pri delu (Uradni list RS, št. 43/2011),
* upošteval varstvene predpise pri izvedbi del in upošteval varnostni načrt gradbišča ter prevzel skrb in odgovornost za izvajanje varstvenih ukrepov na delovnih mestih pri gradnji,
* upošteval navodila zastopnika naročnika in njegovega odgovornega nadzornika,
* kot koordinator na gradbišču usklajeval dela in upošteval navodila zastopnika naročnika in njegovega odgovornega nadzornika,
* po končanih delih popravil vse poškodbe na objektu nastale v času in zaradi izvajanja gradbenih del po tej pogodbi,
* zavaroval gradnjo tako, da bo zavarovanje zajemalo škodo tudi proti tretji osebi, in prilagodil tehnologijo dela razmeram na gradbišču in okoli njega tako, da ne bo povzročal škode na lastnini naročnika ali drugih oseb,
* izvajal dela v skladu z razpisno dokumentacijo in to pogodbo,
* ščitil interese naročnika,
* naročnika obveščal o morebitnih napakah v projektni dokumentaciji.

Izvajalec jamči:

* da mu je poznan predmet te pogodbe in vsi spremljajoči riziki v zvezi z izvedbo del,
* da je seznanjen z zahtevami oziroma prejeto dokumentacijo in zahtevami iz razpisne dokumentacije,
* da so mu razumljivi in jasni pogoji in okoliščine za pravilno izvedbo del,
* da bo dela izvedel strokovno, s strokovno usposobljenim kadrom in v skladu s projektno dokumentacijo,
* da bo izvajal dela v skladu z gradbenimi predpisi, ki veljajo za gradnjo, ki jo izvaja, ter po pravilih gradbene stroke in načelu dobrega strokovnjaka in dobre prakse,
* da bo izvajal dela v skladu s področnimi predpisi ter standardi in uporabil material, ki v najmanjši meri obremenjuje okolje,
* da bo pri izvedbi del upošteval vse delovne in varnostne pogoje, kot to določajo veljavni predpisi in pri izvedbi del upošteval varnostni načrt gradbišča in zahteve koordinatorja iz varstva pri delu,
* da bo imel na gradbišču ustrezno in zadostno ekipo delavcev, ki je med gradnjo ne bo menjal brez predhodnega soglasja naročnika oziroma odgovornega nadzornika in da bo vsako zamenjavo ekipe sporočil naročniku najmanj tri dni pred nameravano zamenjavo,
* da bo izvajal dela na način in v skladu s predpisi, ki določajo posege v okolje,
* da bo brez dodatnega plačila zavaroval in označil gradbišče v skladu z veljavnimi predpisi in zahtevami naročnika,
* da bodo vsa dela ustrezala tehnični in projektni dokumentaciji ter zahtevam naročnika,
* da bo naročnika pisno obvestil o začetku in dokončanju del in prekinitvah in razlogih zanje,
* da bo izvedel vsa dela v skladu s časovnim načrtom izvajanja del.

Izvajalec izrecno potrjuje, da je seznanjen z lokacijo izvajanja del, njeno specifiko in zahtevnostjo, kot tudi omejitev glede organizacije gradbišča, posebnosti glede zagotavljanja varnosti in dostopnosti gradbišča in je navedeno upošteval pri oblikovanju ponudbene cene in izvedbenih rokov.

1. člen

(Zavarovanje odgovornosti izvajalca za škodo)

Izvajalec mora imeti za čas izvedbe del po tej pogodbi sklenjeno gradbeno/montažno zavarovanje, ki podaja kritje za temeljne gradbene nevarnosti, potres ter ostale nevarnosti, ki jih bo ocenil izvajalec ter kritje iz naslova odgovornosti za škodo, ki bi utegnila nastati njegovim delavcem, naročniku in/ali tretjim osebam v zvezi z opravljanjem njegove dejavnosti, storitev oziroma del, kot tudi škodo na obstoječih objektih in stvareh naročnika in/ali tretjih oseb z minimalno zavarovalno vsoto 100.000,00 EUR za odgovornostne škode. Zavarovanje ne sme biti sklenjeno s klavzulo »claims made« (t.j. zavarovalni primer mora biti škodni dogodek, ne prvo uveljavljanje odškodninskega zahtevka).

Če se predviden čas za izvedbo del podaljša, mora izvajalec zagotoviti podaljšanje zavarovanja.

Stroške zavarovanj, ki so predmet te točke nosi izvajalec.

Izvajalec je dolžan ob podpisu te pogodbe naročniku predložiti dokazila o sklenjenem zavarovanju.

**V. FINANČNA ZAVAROVANJA**

1. člen

(Vrste finančnih zavarovanj)

Izvajalec mora investitorju dostaviti naslednja finančna zavarovanja:

* bianco menico z menično izjavo kot finančno zavarovanje za dobro in pravočasno izvedbo pogodbenih obveznosti,

bianco menico z menično izjavo kot finančno zavarovanje za odpravo napak v garancijskem roku.

1. člen

(Finančno zavarovanje za dobro in pravočasno izvedbo pogodbenih obveznosti)

Izvajalec mora najkasneje v 10 dneh od sklenitve te pogodbe naročniku izročiti bianco menico z menično izjavo za dobro in pravočasno izvedbo pogodbenih obveznosti v zahtevani obliki glede na vzorec iz razpisne dokumentacije v višini 10% od pogodbene vrednosti z DDV in z veljavnostjo 60 dni po roku za dokončanje del.

V primeru spremembe pogodbenega roka je izvajalec dolžan podaljšati veljavnost danega finančnega zavarovanja v skladu z novim dogovorjenim rokom v dodatku k tej pogodbi. V primeru, da izvajalec ne podaljša veljavnosti finančnega zavarovanja vsaj 7 dni pred iztekom veljavnosti obstoječega, lahko naročnik unovči obstoječo finančno zavarovanje za dobro in pravočasno izvedbo pogodbenih obveznosti.

Naročnik lahko unovči predloženo finančno zavarovanje za dobro in pravočasno izvedbo pogodbenih obveznosti tudi pod naslednjimi pogoji:

• če se bo izkazalo, da izvajalec del ne opravlja v skladu s pogodbo;

• če izvajalec ne bo izpolnil pogodbenih obveznosti v roku in je že bila zaračunana polna pogodbena kazen ali pa naročnik pogodbene kazni ni zaračunal;

• če izvajalec po svoji krivdi odstopi od pogodbe;

• če izvajalec ne odpravi nepravilnosti oz. pomanjkljivosti v roku, ki ga določi naročnik;

• če bo naročnik pogodbo razdrl zaradi kršitev na strani izvajalca;

• če bo izvajalec naročniku podal zavajajoče ali lažne informacije, podatke ali dokumente, zaradi česar mora naročnik javno naročilo razveljaviti ali modificirati,

• če izvajalec naročniku ne izroči ustreznega finančnega zavarovanja za odpravo napak v garancijskem roku, v skladu s to pogodbo.

Naročnik zahteva plačilo iz naslova finančnega zavarovanja za vse zneske, za katere je garant odgovoren na podlagi garancije zaradi izvajalčevega neizpolnjevanja obveznosti po tej pogodbi, skladno s pogoji garancije in do njene višine.

1. člen

(Garancija za odpravo napak v garancijskem roku)

Izvajalec, poleg jamstev po Obligacijskem zakonu, naročniku garantira za kvalitetno izvedbo del, kvaliteto dobavljenega materiala, opreme in kvaliteto vgradnje le-te ter za solidnost gradnje za obdobje 5 let po uspešno izvedeni primopredaji izvedenih del.

Izvajalec bo kot finančno zavarovanje za odpravo napak v garancijskem roku dostavil naročniku v roku deset (10) dni po potrjenem končnem obračunu nepreklicno, na prvi poziv bianco menico z menično izjavo za odpravo napak v garancijskem roku, z veljavnostjo do konca garancijske dobe petih (5) let, podaljšano za 30 dni in v višini 5 % skupne vrednosti vseh izvedenih del z DDV. Finančno zavarovanje začne teči od datuma uspešne primopredaje izvedenih del naročniku.

Izvajalec mora naročniku izročiti nepreklicno, brezpogojno finančno zavarovanje za odpravo napak v garancijskem roku, plačljivo na prvi poziv.

V kolikor izvajalec naročniku ne izroči finančnega zavarovanja ima naročnik pravico brezobrestno zadržati končno situacijo v višini finančnega zavarovanja ali unovčiti finančno zavarovanje za dobro izvedbo pogodbenih obveznosti.

V času garancijskih rokov je izvajalec dolžan, na poziv naročnika in na svoj račun odpraviti vse pomanjkljivosti in napake na investiciji, ki je predmet te pogodbe, materialu in opremi, ki so predmet investicije in ki so posledica nestrokovne izvedbe del, slabe kvalitete dobavljenega materiala, opreme, tehnološke opreme ter nestrokovne vgradnje le-te. Če izvajalec ne odpravi napak v dogovorjenem roku, jih je upravičen odpraviti naročnik, na račun izvajalca. Naročnik si v takem primeru zaračuna 5% pribitek za kritje svojih režijskih stroškov.

V kolikor bi bile ugotovljene pri delih ali izdelkih izvajalca take pomanjkljivosti, ki jih ni mogoče popraviti oziroma odpraviti ali bi bila odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma nove izdelke ali pa da sorazmerno zniža vrednost teh del ali izdelkov kot odbitek pri kvaliteti, za kar bo unovčeno finančno zavarovanje. V kolikor znesek znižane vrednosti presega višino finančnega zavarovanja, bo naročnik izvajalcu izstavil račun.

Za vgrajene naprave in opremo z daljšimi garancijskimi roki veljajo garancijski roki proizvajalcev.

Finančno zavarovanje za odpravo napak v garancijskem roku naročnik unovči, če:

- izvajalec v garancijskem obdobju ne odpravi vseh notificiranih napak na izvedenih delih,

- izvedena dela nimajo lastnosti/uporabljenih materialov/certifikatov, h katerim se je ponudnik zavezal ob predložitvi ponudbe naročniku.

V primeru, da se v garancijskem roku odkrijejo napake, ki ne bodo odpravljene pred iztekom tega roka, je izvajalec dolžan podaljšati veljavnost finančno zavarovanje za odpravo napak v garancijskem roku.

**VI. PREDSTAVNIKI POGODBENIH STRANK**

1. člen

(Predstavniki)

Skrbnik te pogodbe s strani naročnika je Igor Tomažin, e-naslov: [igor.tomazin@novomesto.si](mailto:igor.tomazin@novomesto.si).

Skrbnik te pogodbe bo izvajalca po podpisu pogodbe obvestil o nadzornem organu in koordinatorju varstva pri delu pri predmetni investiciji.

Predstavniki izvajalca:

* skrbnik pogodbe s strani izvajalca: \_\_\_\_\_\_\_\_\_\_\_\_, e-naslov: \_\_\_\_\_\_\_\_\_\_\_\_\_\_\_\_\_

**VII. POGODBENA KAZEN**

1. člen

(Višina pogodbene kazni)

Če izvajalec po svoji krivdi zakasni z dokončanjem del, je naročniku dolžan plačati pogodbeno kazen v višini 0,2 % pogodbene vrednosti z DDV za vsak dan zamude, vendar največ deset odstotkov (10 %) pogodbene vrednosti z DDV.

Če izvajalec po svoji krivdi ne dokonča del po tej pogodbi je naročniku dolžan plačati pogodbeno kazen v višini deset odstotkov (10 %) pogodbene vrednosti z DDV.

**VIII. SPREMEMBA IN PRENEHANJE POGODBE**

1. člen

(Odstop od pogodbe – objektivni razlogi)

V kolikor nastopijo okoliščine, ki bistveno vplivajo na obveznosti strank po tej pogodbi, in sprememba pogodbe ni možna, naročnik seznani izvajalca o dokončanju del v okviru veljavne pogodbe, ki jih je neglede na spremenjene okoliščine smotrno dokončati, v preostanku pa odstopi od pogodbe, vse pisno s priporočeno pošiljko.

V primeru odstopa od pogodbe zaradi objektivnih razlogov, naročnik plača izvajalcu vsa izvršena dela in material.

1. člen

(Razlogi na strani naročnika)

Izvajalec ima pravico odstopiti od pogodbe v primerih, če po krivdi naročnika ne more pričeti z deli v dogovorjenem roku po uvedbi v delo, v primeru, da je izvedel vsa ostala potrebna pred dela, ki so potrebna pred pričetkom del na terenu.

Izvajalec o tem, da odstopa od pogodbe, pisno s priporočeno pošiljko obvesti naročnika.

V primeru, da naročnik zamuja s plačilom, izvajalec ne more odstopiti od pogodbe, ampak mora nadaljevati z deli, skladno s terminskim in finančnim planom.

1. člen

(Razlogi na strani izvajalca)

Naročnik ima pravico odstopiti od pogodbe v primerih če:

* izvajalec zaostaja z napredovanjem del po svoji krivdi za več kot 14 dni v primerjavi s terminskim planom,
* izvajalec ne opravlja del po tej pogodbi v skladu s pravili stroke, tudi po pisnem opominu nadzornega organa,
* pride do spremenjenih okoliščin in so izpolnjeni pogoji za spremembo pogodbe, stranki pa ne dosežeta soglasja glede ustrezne spremembe pogodbe, skladno z načelom uravnoteženosti in pravičnosti,
* izvajalec ne izpolnjuje pogodbenih obveznosti iz te pogodbe.

V primeru odstopa od pogodbe zaradi gornjih vzrokov, naročnik plača izvajalcu izvršena dela in material, istočasno pa ima pravico obračunati izvajalcu od situacij plačilo pogodbene kazni zaradi nedokončanja del in plačilo za storjeno škodo, v višini, ki presega pogodbeno kazen ter unovčiti dana finančna zavarovanja.

Naročnik o odstopu od pogodbe pisno s priporočeno pošiljko obvesti izvajalca.

1. člen

(Razvezni pogoj)

Če je naročnik seznanjen:

- da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila

ali

- da je pristojni državni organ pri izvajalcu pogodbe v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in je od seznanitve s kršitvijo in do izteka veljavnosti pogodbe še najmanj šest mesecev, , je ta pogodba razvezana z dnem sklenitve nove pogodbe o izvedbi javnega naročila, če naročnik začne nov postopek oddaje javnega naročila najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Pogodba pa se ne glede na zgoraj navedeno ne razveže, če bi razveza pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno zamudo in pod pogojem, da naročnik izvajalca najkasneje v 20. dneh od seznanitve s kršitvijo obvesti, da se pogodba ne razveže.

O tem, da so in kdaj so nastopili razvezni pogoji oziroma, da se pogodba ne razveže, naročnik pisno seznani izvajalca.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela in material, istočasno pa ima pravico obračunati izvajalcu od situacij plačilo pogodbene kazni zaradi nedokončanja del in plačilo za storjeno škodo, v višini, ki presega pogodbeno kazen ter unovčiti dane garancije.

1. člen

(Razlogi na strani partnerja in solidarna odgovornost)

Če kot izvajalec nastopa skupina gospodarskih subjektov, v primeru, da katerikoli od partnerjev iz kakršnegakoli vzroka ni sposoben izvajati in dokončati del po tej pogodbi v skladu s potrjenim terminskim planom, morajo partnerji ali vodilni partner nadaljevati in opraviti vsa tista dela, ki bi jih po delitvi del moral partner oziroma vodilni partner izhajajoč iz neomejene solidarne odgovornosti med njimi.

1. člen

(Čas prenehanja pogodbe)

V kolikor odstopi od pogodbe po tem poglavju izvajalec, pogodba preneha z dnem, ko naročnik prejme obvestilo o odstopu. V kolikor odstopi od pogodbe po tem poglavju naročnik, pogodba preneha z dnem, ki ga naročnik navede v obvestilu o odstopu. Naročnik mora pri določitvi roka upoštevati morebitne nujne zaključke posameznih del v izvajanju, da zaradi odpovedi ne nastaja naročniku dodatna škoda.

**IX. PREHODNE IN KONČNE DOLOČBE**

1. člen

(Reševanje sporov in pravno nasledstvo)

Pogodbeni stranki bosta morebitne spore nastale pri izvrševanju te pogodbe reševali sporazumno, v nasprotnem primeru bo o sporu odločalo stvarno pristojno sodišče v Novem mestu.

V primeru statusne spremembe pogodbenih strank, se vse pravice in obveznosti po tej pogodbi prenesejo na njihove pravne naslednike.

1. člen

(Protikorupcijska klavzula)

Nična je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist:

* za pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. člen

(Končna določba)

Predmetna pogodba je sklenjena z dnem podpisa obeh pogodbenih strank in stopi v veljavo, pod pogojem predložitve zahtevanega finančnega zavarovanja za dobro izvedbo pogodbenih del.

Ta pogodba je sestavljena v treh (3) izvodih, od katerih prejme vsaka pogodbena stranka po en (1) izvod.

|  |  |
| --- | --- |
| Številka:  Datum: | Številka: 4113-0009/2023  Datum: |
| **Izvajalec:** | **Naročnik:**  **Mestna občina Novo mesto** |
|  | **mag. Gregor Macedoni,** |
|  | **župan** |

Številka:

Datum:

**Soinvestitor:**

**Krajevna skupnost Majde Šilc**

**Mag. Adolf Zupan**